
Szentendre Város Önkormányzat Képviselő-testületének

2023. március 22-i üléséről készült jegyzőkönyvéből

15.
Előterjesztés a Magyar Posta Zrt. által jelenleg bérelt Fő tér 15. szám alatti helyiség jövőbeni hasznosításáról

Előadó: Fülöp Zsolt polgármester
Szentendre Város Önkormányzat Képviselő-testületének

62/2023. (III.22.) Kt. sz. határozata:

Szentendre Város Önkormányzat Képviselő-testülete 

1. megállapítja, hogy Szentendre Város Önkormányzat tulajdonában álló, Szentendre 2335 hrsz-ú, kivett lakóház és udvar megnevezésű, természetben a Fő tér 15. szám alatti ingatlant és annak 38 m2 nagyságú földszinti helyiségét a Magyar Posta Zrt. bérli, mellyel 2023. április 15-ig szerződés szerinti bérleti díj felfüggesztés van érvényben;

2. úgy dönt, hogy kezdeményezi a Magyar Posta Zrt.-nél a jelenleg hatályos bérleti szerződés közös megegyezéssel történő megszüntetését, tekintettel arra, hogy a Magyar Posta Zrt. a 2023. február 21-én kelt levelében a bérleti szerződés „felmondását kezdeményezte”. A bérleti szerződés közös megegyezéssel történő megszüntetésének dátuma a helyiség birtokbaadásának (visszaadásának) dátuma;
3. felkéri a Polgármester, hogy a Magyar Posta Zrt-vel kötött bérleti szerződés megszüntetése után a megüresedett helyiségre írjon ki ingatlanhasznosítási pályázatot azzal a feltétellel, hogy az új bérlőnek postai szolgáltatást is kell nyújtania;
4. amennyiben a pályáztatás sikertelen, a 2023. szeptemberi képviselő-testületi ülésére újra terjesszék elő az ingatlan hasznosítási módját pályáztatás céljából.
Felelős: Polgármester

Határidő: 1-3. pont: azonnal

         4. pont: 2023. szeptemberi képviselő-testületi ülés
A végrehajtásért közvetlenül felelős: Városfejlesztési és Vagyongazdálkodási Iroda

 K. m. f.

Fülöp Zsolt  s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Városfejlesztési és Vagyongazdálkodási Iroda, Irodavezető-helyettes – intézkedésre
4. Pénzügyi Iroda, Irodavezető - tájékoztatásul

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2023. március 23.
Simor Györgyné
jegyzőkönyvvezető

